เรื่องร้องเรียน (ร้องเรียน,เสนอแนะ) วันที่ 2023-09-20 04:01:36 — แขวงป้อมปราบ เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037783
ขอให้ปรับปรุงการให้บริการของบุคลากรทางการแพทย์ประจำโรงพยาบาลหลวงพ่อทวีศักดิ์ ชุตินฺธโร อุทิศ กรุงเทพมหานคร เนื่องจากผู้ร้องแจ้งว่า เมื่อวันที่ 18 กันยายน 2566 ผู้ร้องได้ติดต่อขอรับการรักษาที่โรงพยาบาลหลวงพ่อทวีศักดิ์ ชุตินฺธโร อุทิศ โดยใช้สิทธิหลักประกันสุขภาพถ้วนหน้า เนื่องจากผู้ร้องเดินทางไปที่ศูนย์สาธารณสุข ลงท้ายด้วยหมายเลข 48 (ตามผู้ร้องแจ้ง) ปิดให้บริการแล้ว ผู้ร้องจึงได้ติดต่อไปยังสำนักงานหลักประกันสุขภาพแห่งชาติ หมายเลขสายด่วน 1330 เพื่อสอบถามถึงสิทธิการรักษาพยาบาล เจ้าหน้าที่รับสายจึงได้แนะนำให้ผู้ร้องใช้สิทธิหลักประกันสุขภาพถ้วนหน้า ได้ที่โรงพยาบาลหลวงพ่อทวีศักดิ์ ชุตินฺธโร อุทิศ โดยไม่เสียค่าบริการ ผู้ร้องได้ติดต่อเข้ารับการรักษาที่โรงพยาบาลดังกล่าว ช่วงเวลาประมาณ 21.00 น. เมื่อไปถึง ผู้ร้องได้ติดต่อที่ห้องบัตร เพื่อแจ้งอาการเบื้องต้นให้ทราบ (ตามผู้ร้องแจ้ง) ว่าผู้ร้องมีอาการปวดหัว ,ตัวร้อน ,ไอเล็กน้อย ,มีไข้สูง 39 องศา ,หนาวสั่น ,มีอาการเจ็บคอ คอเป็นตุ่ม คาดว่าจะเป็นหนอง เนื่องจากดื่มน้ำ รับประทานอาหารไม่ได้ ,คล้ายจะเป็นลม ,ปวดเกร็งหน้าท้อง และคลื่นไส้อาเจียน และได้แจ้งให้เจ้าหน้าที่ทราบว่า สิทธิการรักษาพยาบาลของผู้ร้องอยู่ที่โรงพยาบาลนี้ หลังจากนั้นผู้ร้องได้ทำการตรวจรักษาที่ห้องฉุกเฉิน กับเจ้าหน้าที่แพทย์ เพศชาย (ทราบชื่อ นามสกุล) อายุประมาณ 32-33 ปี สูงประมาณ 175 เซนติเมตร รูปร่างผอม ผิวขาว ตาตี่ ลักษณะคล้ายคนจีน เป็นผู้ตรวจรักษา ซึ่งคู่รักของผู้ร้องได้พยุงตัวผู้ร้องเพื่อที่จะพาเข้าห้องตรวจ และจะเข้าไปเป็นเพื่อนผู้ร้อง แต่ได้มีเจ้าหน้าที่พยาบาลประจำแผนกฉุกเฉิน เป็นเจ้าหน้าที่เพศหญิง (ไม่ทราบชื่อ นามสกุล) ใส่ชุดสีน้ำเงิน อายุประมาณ 30 ปี สูงประมาณ 165 เซนติเมตรขึ้นไป รูปร่างผอม ผิวขาว แจ้งแก่คู่รักของผู้ร้องว่า จะเข้าไปทำไม อยากรับรู้หรือยังไง ผู้ร้องจึงได้เข้าไปพบแพทย์เพื่อตรวจรักษาเพียงลำพัง และขณะที่เข้ารับการตรวจรักษาอยู่นั้นผู้ร้องก็ได้แจ้งลักษณะอาการให้แพทย์ทราบ เพื่อทำการวินิจฉัย แต่เจ้าหน้าที่แพทย์ เพศชาย คนดังกล่าวได้มีพฤติกรรมนั่งหันหน้าไปทางอื่น นั่งพิงเก้าอี้ ไม่มองหน้าคนไข้ นั่งไขว้ขา และกระดิกเท้า จนทำการตรวจรักษาเสร็จเรียบร้อย เมื่อผู้ร้องออกจากห้องตรวจ ก็ได้แจ้งให้เจ้าหน้าที่พยาบาลทราบว่า ผู้ร้องมีความกังวล เกรงว่าแพทย์ที่ทำการตรวจรักษาจะได้ยินข้อมูลที่ผู้ร้องแจ้งไม่ครบ เจ้าหน้าที่พยาบาลจึงได้พาผู้ร้องเข้าพบเจ้าหน้าที่แพทย์ เพศชาย คนดังกล่าว เพื่อให้ชี้แจงอาการให้ทราบอีกครั้ง เพื่อที่แพทย์จะได้เบิกจ่ายยารักษาโรคให้ถูกต้อง และเมื่อเข้าไปพบเจ้าหน้าที่แพทย์ เพศชาย คนดังกล่าว ก็ได้แจ้งผู้ร้องว่า ไม่รู้จักบอกให้ครบ ถ้าบอกไม่ครบแบบนี้จะรักษาอย่างไร ด้วยน้ำเสียงตะคอก ผู้ร้องจึงแจ้งว่า ผมบอกไปแล้วครับ แต่ผมมาบอกซ้ำ เผื่อคุณหมอไม่ได้ยิน แต่เจ้าหน้าที่แพทย์ เพศชาย คนดังกล่าวก็ไม่ได้ทำการตรวจอาการเพิ่มเติมแต่อย่างใด ทั้งที่ผู้ร้องมีการแจ้งอาการว่าเจ็บคอ เป็นตุ่ม คาดเดาว่าจะเป็นหนอง หลังจากนั้นผู้ร้องก็ได้ออกจากห้องตรวจ เพื่อไปรอรับยา แต่ได้รับเพียงยาแก้ไอ และยาละลายเสมหะ เท่านั้น ซึ่งผู้ร้องมองว่าควรจะได้รับยาแก้อักเสบ หรือยาฆ่าเชื้อโรค เพื่อบรรเทาอาการเจ็บ แต่กลับไม่ได้รับ อีกทั้งหลังจากการตรวจรักษานั้น ผู้ร้องได้รับใบเรียกเก็บเงินจำนวน 760 บาท (เจ็ดร้อยหกสิบบาทถ้วน) ซึ่งผู้ตรวจการแพทย์อธิบายให้ผู้ร้องทราบว่าเป็นค่าตรวจรักษานอกเวลาของแพทย์ ผู้ร้องจึงได้ชี้แจงให้ทราบว่าได้ทำการติดต่อไปยังสำนักงานหลักประกันสุขภาพแห่งชาติ หมายเลขสายด่วน 1330 เพื่อสอบถามถึงสิทธิการรักษาพยาบาลแล้ว เจ้าหน้าที่แจ้งว่า ผู้ร้องสามารถใช้สิทธิหลักประกันสุขภาพถ้วนหน้า ในการรักษาได้ที่โรงพยาบาลหลวงพ่อทวีศักดิ์ ชุตินฺธโร อุทิศ โดยไม่เสียค่าบริการ เนื่องจากมีสิทธิการรักษาพยาบาลที่โรงพยาบาลดังกล่าว แต่เจ้าหน้าที่ (ไม่ระบุรายละเอียด) ก็ยืนยันที่จะเรียกเก็บเงินของผู้ร้องเนื่องจากเป็นนโยบายของทางโรงพยาบาล  ซึ่งผู้ร้องนั่งรอจนถึงช่วงเวลาประมาณ 01.30 น. ของอีกวัน เนื่องจากทางโรงพยาบาลได้ทำการชี้แจงกับเจ้าหน้าที่ของสำนักงานหลักประกันสุขภาพแห่งชาติ หมายเลขสายด่วน 1330 ซึ่งเจ้าหน้าที่ของสำนักงานหลักประกันสุขภาพแห่งชาติก็ได้แจ้งว่าเจ้าหน้าที่แพทย์ เพศชาย คนดังกล่าวได้กระทำผิด เนื่องจากใช้ดุลยพินิจที่ผิด แต่ทางเจ้าหน้าที่ของโรงพยาบาลก็มีการเข้าข้างเจ้าหน้าที่แพทย์ เพศชาย คนดังกล่าว ทั้งที่เป็นแพทย์ฝึกงาน (ตามผู้ร้องแจ้ง) หลังจากนั้นทางเจ้าหน้าที่ของสำนักงานหลักประกันสุขภาพแห่งชาติก็ได้แจ้งให้ผู้ร้องลงลายมือชื่อยืนยันการค้างชำระเงิน เงินจำนวน 760 บาท (เจ็ดร้อยหกสิบบาทถ้วน) และทางหน่วยงานสำนักงานหลักประกันสุขภาพแห่งชาติจะทำการชำระเงินให้ จากกรณีดังกล่าวส่งผลให้ผู้ร้องไม่ได้รับความสะดวก และไม่ได้รับความพึงพอใจในการติดต่อใช้บริการเป็นอย่างมาก จึงประสงค์ให้หน่วยงานที่เกี่ยวข้องปรับปรุงการให้บริการของบุคลากรทางการแพทย์ประจำโรงพยาบาลหลวงพ่อทวีศักดิ์ ชุตินฺธโร อุทิศ กรุงเทพมหานคร (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata